MAAK SEKER DAT AL JOU NODIGE DOKUMENTE OPGELAAI IS
Gesertifiseerde kopieë van die oorspronklike dokumente, soos hieronder gespesifiseer, moet voorsien word:
1.1 Afskrifte moet verskaf word van jou oorspronklike akademiese dokumente wat deur die toekenningsskool of -instansie, notaris of 'n Kommissaris van Ede (bv. Prokureur of diplomatieke beampte) gestempel en onderteken moet word. As jy na die polisiekantoor of die poskantoor gaan, moet 'n Kommissaris van Ede jou dokumente sertifiseer. Geen polisiestasie- of poskantoorseëls sal aanvaar word nie.
1.2Geen elektroniese resultate wat vanaf 'n 'selfhelp portaal' verkry was of deur 'n wagwoord beskerm word, sal aanvaar word nie.
1.3Elektroniese kopieë wat jy voorsien, moet duidelik en leesbaar wees (nie geklad, afgesny, of onduidelik nie). Die voorkeur-formaat is pdf of jpeg.
Die Universiteit Stellenbosch behou hom die reg voor om oorspronklike en/of addisionele ondersteunende dokumentasie aan te vra indien dit op enige stadium nodig geag sou word.
Jy kan jou getekende kontrak, die vereiste aansoekdokumente (bv. jou graad 11 punte), sowel as jou bewys van betaling voor die sluitingsdatum op jou aansoekstatus oplaai. Indien jy met ŉ hardekopie aansoek doen, moet alle die dokumente ingesluit wees by die aansoek wat jy voor die sluitingsdatum indien.
Indien ons nie alle dokumente teen die sluitingsdatum ontvang nie, sal jou aansoek ongelukkig nie oorweeg word nie.
Dit bly jou verantwoordelikheid om seker te maak dat die Universiteit al die dokumente betyds ontvang. Jy kan jou aansoek op jou aansoekstatus volg en seker maak dat jou aansoek volledig is. Gebruik jou studentenommer en amptelike SUN-wagwoord om aan te teken.
DOKUMENTE WAT ONS BENODIG​
NIE-AKADEMIESE DOKUMENTE WAT ONS BENODIG
Ondertekende kontrak​ (druk asseblief uit, teken en laai dan op). Geen elektroniese handtekeninge word aanvaar.
Bewys van permanente verblyfreg of vlugtelingstatus (nie van toepassing op Suid-Afrikaanse burgers nie)
Studentesteunvorm (studente met gestremdhede wat ondersteuning benodig)
Addisionele fakulteitspesifieke dokumente (Indien van toepassing):
BA (Sportwetenskap) en BSc (Sportwetenskap) nie-akademiese en mediese vorm
Spraak- Taal- en Gehoorterapie, sowel as Dieetkunde besoekvorm​
Portfolio vereistes vir BA (Visuele Kunste)
Keuringsvorm vir BA Drama en Teaterstudies
Bewys van betaling (R100 nie-terugbetaalbare aansoekgeld)
Slegs SA burgers
Nie van toepassing op aansoekers van kwantiel 1 tot 3 skole nie. Kwantiele 1 tot 3 skole is skole wat deur die Departement van Basiese Onderwys geïdentifiseer word as skole in minderbevoorregde omgewings.
Aansoekgeld kan ook persoonlik by die Universiteit se kassiere in die Administrasiegebou A (Stellenbosch kampus) betaal word of op die eerste vloer van die Kliniese Gebou op Tygerbergkampus.
Lees Meer oor betaling opsies of kontak ons Kliëntedienssentrum by +27 21 808 9111 of info@sun.ac.za.
Akademiese dokumente wat ons benodig
Tans in finale skooljaar:
Suid-Afrikaanse skoolstelsel: Finale graad 11-uitslae
Internasionale skoolstelsel: Graad 11-uitslae, sowel as ŉ lys van finalejaar-skoolvakke met vlakke. Let ook op die volgende: Indien jy in ŉ buitelandse (internasionale) skoolstelsel ingeskryf is, byvoorbeeld International Baccalaureate (IB) of ŉ VSA-hoërskooldiploma, moet jy aansoek doen aan die hand van die graad 11-uitslae (voorfinale jaar). Jy moet ook ŉ lys vakke verskaf wat in die finale skooljaar (graad 12/13) geneem word met vlakke vir die vakke en verwagte resultate per vak (bevestig deur die skool). Indien jy egter die Cambridge-stelsel volg hoef jy nie die verwagte resultate vir jou finaleskooljaarvakke te verskaf nie. Jy moet steeds ŉ lys vakke verskaf en aandui op watter vlak jy dit neem in jou finale jaar vir vrystelling doeleindes. Om seker te maak jy voldoen aan die vereistes vir matriekvrystelling, besoek gerus Universities South Africa (USAf) se webblad http://mb.usaf.ac.za/ vir meer inligting oor matriekvrystelling.
Voltooide finale skooljaar:
Suid-Afrikaanse skoolstelsel: Nasionale Senior Sertifikaat (NSS) of IEB / Uitslagadvies
Internasionale skoolstelsel: Finale skooluitslae van International Curriculum (Cambridge International, International Baccalaureate, ens.), insluitende School of Tomorrow. Cambridge aansoekers moet ook hulle IGCSE of O vlak of GCSE sertifikaat insluit.
Aansoekers wat die Amerikaanse stelsel volg, moet die nodige vrystellingsdokumente toon, volgens die USAf-webtuiste by https://mb.usaf.ac.za/united-states-of-america/ .
Let ook op die volgende: Indien jy jou skoolloopbaan in 'n internasionale skoolstelsel afhandel, moet jy aan die vereistes van die Universiteite Suid-Afrika (USAf) vir Matrikulasievrystelling voldoen vir daardie stelsel teen die tyd wat jy kom om te registreer. Om te bepaal of jy aan die vereistes voldoen/sal voldoen, sien asseblief: http://mb.usaf.ac.za/ en kies die relevante land se inligting. Dit is normaalweg slegs moontlik om vir 'n formele sertifikaat van Matrikulasievrystelling aansoek te doen gedurende jou eerste jaar van registrasie, so dit is moontlik dat jy nie die sertifikaat beskikbaar sal hê wanneer jy hierna toe kom om vir die eerste keer te registreer nie. Jy sal wel solank kan registreer – mits jy voldoen aan die vereistes vir Matrikulasievrystelling.
Addisionele vakke of vakke wat herskryf is (alle skoolstelsesls): Indien jy addisionele vakke voltooi het of vakke herskryf het (of jy is besig om vakke vanjaar te herskryf), sluit asseblief die vakke en punte in.
Huidiglik ingeskryf as eerstejaars student by 'n tersiêre instansie (uitsluitend Universiteit Stellenbosch-kwalifikasies):
Finale skooleindeksamenuitslae (Sien “Voltooide finale skooljaar")
Bewys van registrasie vir huidige akademiese jaar en 'n lys van jou vakke
Huidiglik ingeskryf by 'n tersiêre instansie (uitsluitend Universiteit Stellenbosch-kwalifikasies):
Volledige akademiese rekord / transkrip vir elke akademiese jaar wat voltooi is, insluitende punte
Let daarop dat ons nie aanlyn uitslae van 'selfhelp portale' kan aanvaar nie.
Tersiêre kwalifikasies verwerf (uitsluitend Universiteit Stellenbosch-kwalifikasies):
Met finale skooleindeksamenuitslae ingesluit waar toepaslik
Relevante sertifikate PLUS volledige akademiese rekord vir elke jaar, met punte ingesluit
Diploma(s) PLUS volledige akademiese rekord vir elke jaar, met punte ingesluit
B-graad-sertifikaat/-sertifikate PLUS volledige akademiese rekord vir elke jaar, punte ingesluit
Honneursgraadsertifikaat/-sertifikate PLUS volledige akademiese rekord vir elke jaar, punte ingesluit
Magistergraadsertifikaat/-sertifikate PLUS volledige akademiese rekord vir elke jaar, punte ingesluit (waar van toepassing)
Doktoralegraadsertifikaat/-sertifikate PLUS volledige akademiese rekord vir elke jaar, punte ingesluit (waar van toepassing)
Indien jy 'n kwalifikasie buite die Suid-Afrikaanse Hoër Onderwysstelsel behaal het en jou finale graadsertifikaat nie beskikbaar is wanneer jy aansoek doen nie, voorsien ons asseblief met 'n amptelike bewys dat jy die kwalifikasie voltooi het. Let asseblief daarop dat die bewys van voltooiing nie ouer as vyf jaar mag wees, vanaf die datum waarop die graad toegeken was nie.